Қарақұдық мұнай кен орны — Қазақстан Энциклопедиясы
"Қарақұдық мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Қарақұдық мұнай кен орны — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Қарақұдық мұнай кен орны — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 161
TEXT: Қазақстан Энциклопедиясы кен орны Қарақұдық мұнай кен орны – Маңғыстау облысы Бейнеу ауданынан оңтүстік-батысқа қарай 160 км жерде орналасқан. Құрылым сейсмикалық барлау жұмыстары нәтижесінде 1964 жылы анықталған. Барлау бұрғылауы 1966 жылы басталып, 1971 жылы ашылған. Құрылымдық жағынан өлшемі 12, 8, 8, 7 км, қалыңдығы 15 – 50 м антиклинальдық қатпар. Кен орны көп қабатты ортаңғы және жоғарғы юра түзілімдерінде қалыптасқан. Онда 9 өнімді горизонт анықталған. Өнімді бөліктің қимасы кезектесе қабаттасқан құмтастан, саздан, алевролиттен және аргиллиттен тұратын терригендік шөгінділерден құралған. Мұнай коллекторлары кеуекті. Кеуектілігі 13, 5 – 16, 3% арылығында, өткізгіштігі 0, 003 – 0, 002 мкм 2. Мұнайы жеңіл, жоғары парафинді, күкірті аз, қышқылдылығы төмен. Жоғарғы юраның мұнайынан ортаңғы юра түзілімдеріндегі мұнай біршама жеңіл. Бастапқы қабаттық қысым 25, 3 – 29, 7 МПа. Қабат мұнайының газға қаныққандығы тереңдеген сайын жоғарылайды. Хлоркальций типті жоғары минералданған қабат суларының температурасы 104-110°С-қа, минералдылығы 132 г/лден 177 г/лге дейін жетеді. Кен орнынан мұнай өндірілуде. «Маңғыстау» энциклопедиясына, Компьютерлік-баспа орталығы, 2007 | Бұл үлгі мақалаларды автоматты түрде қосады
